พ่อแม่แจ้งความ ลูก5ขวบ ถูกเพื่อน นร.ใช้ดินสอแทงตาบอด 
พ่อแม่วอนช่วย ลูกชายวัย5ขวบ ถูกเพื่อนร่วมชั้นเรียนใช้ดินสอแทงที่ตา จนดวงตาข้างขวาบอด ตอนเกิดเหตุครูพาไปล้างตาด้วยน้ำประปา และรออยู่จนเย็นจึงได้พาไปอนามัย ช่วยเงินมาแค่2.5หมื่น เห็นว่าน้อยไป และลูกถึงขั้นตาบอดจึงไปแจ้งความ     ,เมื่อวันที่ 26 พ.ย. ผู้สื่อข่าวได้รับการเปิดเผยจาก นายอวยพร สมหวัง อายุ 29 ปี และ น.ส.วิภา ปุตสะ อายุ 29 ปี สองสามีภรรยา อยู่บ้านเลขที่ 154 ม.7 ต.ห้วยน้ำขาว อ.คลองท่อม จ.กระบี่ ว่า ด.ช.เอก (นามสมมติ) อายุ 5 ขวบ บุตรชาย ถูกเพื่อนร่วมชั้นเรียนที่โรงเรียน ใช้ดินสอแทงที่ตาข้างขวา จนขณะนี้ตาบอดมองไม่เห็น อยู่ระหว่างการพักฟื้นและรอการรักษาจากโรงพยาบาลสงขลานครินทร์ (มอ.สงขลา) ซึ่งหลังเกิดเหตุมีการช่วยเหลือจากโรงเรียนน้อยมาก จึงอยากจะให้ผู้เกี่ยวข้องได้ช่วยเหลือ และให้ความเป็นธรรมด้วย,นายอวยพร กล่าวว่า เหตุดังกล่าวเกิดขึ้นเมื่อวันที่ 12 กันยายน 2557 เวลาประมาณ 11.00 น. บุตรชายได้ถูกเด็กหญิงเพื่อนร่วมชั้นใช้ดินสอแทงเข้าที่ดวงตาข้างขวา แต่ปรากฏว่าทางครูประจำชั้นได้พาไปล้างตาด้วยน้ำประปาแล้วให้นอนพัก จนตกเย็นโรงเรียนใกล้เลิกจึงได้นำส่งสถานีอนามัย เพราะเด็กร้องไห้ไม่หยุด แต่ที่อนามัยไม่มีอุปกรณ์ล้างตาจึงนำส่งต่อ รพ.คลองท่อม และส่งไปที่ รพ.กระบี่ นอนรักษาตัวอยู่ 18 วัน แพทย์พบว่ามีไส้ดินสอติดอยู่ในตา ต้องทำการผ่าตัด จึงส่งต่อไป รพ.สงขลาศรีนครินทร์ รักษาอาการตั้งแต่วันที่ 2 ต.ค.จนถึงวันที่ 3 พ.ย.ที่ผ่านมา แพทย์จึงให้กลับบ้านและนัดให้ไปตรวจรักษาในครั้งต่อไป,เหตุการณ์ที่เกิดขึ้นครั้งนี้ ทางโรงเรียน ทั้งครูประจำชั้น และผอ.โรงเรียน ได้ช่วยเหลือโดยจ่ายเงินเป็นรายวัน วันละ 300 บาท รวมเป็นเงิน 25,000 บาท และหลังจากนั้นก็ไม่ได้ช่วยเหลืออีกเลย ซึ่งครอบครัวมีฐานะยากจน ประกอบกับเด็กตาบอดไปข้างหนึ่ง ก็ตัดโอกาสของเด็กอย่างมาก จึงได้ไปแจ้งความไว้ที่ สภ.คลองท่อม เพื่อให้ทางโรงเรียนรับผิดชอบมากกว่าที่เป็นอยู่ นายอวยพร ผู้เป็นพ่อกล่าว ขณะที่แม่ของเด็ก บอกว่า หากมีโรงพยาบาลใดที่มีความเชี่ยวชาญด้านการรักษาดวงตา สามารถช่วยรักษาลูกชายให้หายและมองเห็นได้ ก็จะช่วยเด็กและช่วยเหลือครอบครัวตนได้เป็นอย่างมาก,ด้าน พ.ต.ท.ดนัยธร ใจสบาย พนักงานสอบสวน สภ.คลองท่อม เจ้าของคดี กล่าวว่า ได้แจ้งผู้เสียหายไปแล้วว่า ให้ไปไกล่เกลี่ย แต่หากไกล่เกลี่ยไม่ได้ก็สามารถฟ้องร้องทางแพ่งเพื่อเรียกค่าเสียหายจากโรงเรียนได้ แต่เมื่อมาแจ้งความเพื่อจะให้ดำเนินคดี ตนก็รับเรื่องไว้และได้เรียกผู้เกี่ยวข้องมาสอบปากคำแล้ว ขณะนี้รอใบรับรองจากทางแพทย์ว่า ตาของเด็กเป็นอย่างไร คาดว่าจะสามารถสรุปคดีได้ในเร็วๆ นี้.
พ่อแม่วอนช่วย ลูกชายวัย5ขวบ ถูกเพื่อนร่วมชั้นเรียนใช้ดินสอแทงที่ตา จนดวงตาข้างขวาบอด ตอนเกิดเหตุครูพาไปล้างตาด้วยน้ำประปา และรออยู่จนเย็นจึงได้พาไปอนามัย ช่วยเงินมาแค่2.5หมื่น เห็นว่าน้อยไปและลูกถึงขั้นตาบอดจึงไปแจ้งความ
แทงตาบอด,นักเรียนตาบอด,นักเรียน5ขวบ,เพื่อนแทงตาบอด,คลองท่อม,กระบี่,ข่าวภูมิภาค,เด็กนักเรียน,ทะเลาะวิวาท,โรงเรียน